CELEX: 62015TB0588
Language: el
Date: 2016-06-13 00:00:00
Title: Υπόθεση T-588/15: Διάταξη του Γενικού Δικαστηρίου της 13ης Ιουνίου 2016 — GABO:mi κατά Επιτροπής «Έβδομο πρόγραμμα πλαίσιο δραστηριοτήτων έρευνας, τεχνολογικής ανάπτυξης και επίδειξης (2007-2013) — Συμφωνίες επιχορήγησης — Αναστολή πληρωμών — Άρση της αναστολής — Κατάργηση της δίκης»

22.8.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 305/35
            
         Διάταξη του Γενικού Δικαστηρίου της 13ης Ιουνίου 2016 — GABO:mi κατά Επιτροπής
   (Υπόθεση T-588/15) (1)
   
   («Έβδομο πρόγραμμα πλαίσιο δραστηριοτήτων έρευνας, τεχνολογικής ανάπτυξης και επίδειξης (2007-2013) - Συμφωνίες επιχορήγησης - Αναστολή πληρωμών - Άρση της αναστολής - Κατάργηση της δίκης»)
   (2016/C 305/49)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: GABO:mi Gesellschaft für Ablauforganisation:milliarium mbH & Co. KG (Μόναχο, Γερμανία) (εκπρόσωποι: M. Ahlhaus και C. Mayer, δικηγόροι)
   
      Καθής: Ευρωπαϊκή Επιτροπή (εκπρόσωποι: R. Lyal και M. Siekierzyńska)
   
      Αντικείμενο
   
   Αίτημα δυνάμει του άρθρου 263 ΣΛΕΕ να ακυρωθούν, πρώτον, οι από 29 Ιουλίου και 19 Αυγούστου 2015 αποφάσεις της Επιτροπής περί αναστολής του συνόλου των πληρωμών στις οποίες δύνανται να προβούν στην προσφεύγουσα οι διευθύνσεις E «Υγεία» και F «Βιοοικονομία» της Γενικής της Διευθύνσεως Έρευνας και Καινοτομίας, δεύτερον, η από 25 Αυγούστου 2015 απόφαση της Επιτροπής με την οποία εντέλλεται ο συντονιστής του έργου Biofector να μην μεταφέρει οποιοδήποτε ποσό στην προσφεύγουσα στο πλαίσιο του προαναφερθέντος έργου, τρίτον, η από 28 Αυγούστου 2015 απόφαση της Επιτροπής περί διατηρήσεως σε ισχύ της αναστολής των πληρωμών από τη διεύθυνση Ε της Γενικής της Διευθύνσεως Έρευνας και Καινοτομίας, τέταρτον, η από 15 Σεπτεμβρίου 2015 απόφαση με την οποία εντέλλονται οι συντονιστές των έργων «The hip trial» και EU-CERT-ICD να μην μεταφέρουν οποιοδήποτε ποσό στην προσφεύγουσα στο πλαίσιο των ως άνω έργων, πέμπτον, η από 5 Οκτωβρίου 2015 απόφαση της Επιτροπής, η οποία απευθύνεται στον συντονιστή του έργου NENO, και με την οποία αυτός εντέλλεται να θεωρήσει τις δαπάνες της προσφεύγουσας ως μη επιλέξιμες και, κατά συνέπεια, να αναπροσαρμόσει τις οφειλόμενες σε αυτήν πληρωμές, έκτον, η από 14 Οκτωβρίου 2015 απόφαση της Επιτροπής, η οποία απευθύνεται στον συντονιστή στου έργου Procardio, και με την οποία αυτός εντέλλεται να αναστείλει τις πληρωμές από τη διεύθυνση G «Ενέργεια» της Γενικής της Διευθύνσεως Έρευνας και Καινοτομίας με αποδέκτη την προσφεύγουσα, έβδομον, οι από 23 Οκτωβρίου και 6 Νοεμβρίου 2015 αποφάσεις της Επιτροπής, οι οποίες εκδόθηκαν προς εκτέλεση της από 28 Αυγούστου 2015 προαναφερθείσας αποφάσεως, και οι οποίες απευθύνονται στους συντονιστές των έργων LENA και Re-liver και, όγδοον, η από 11 Νοεμβρίου 2015 απόφαση της Επιτροπής, η οποία απευθύνεται στον συντονιστή του έργου ENS@T Cancer, και με την οποία αυτός εντέλλεται να θεωρήσει τις δαπάνες της προσφεύγουσας ως μη επιλέξιμες και, κατά συνέπεια, να αναπροσαρμόσει τις οφειλόμενες σε αυτήν πληρωμές.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Καταργεί τη δίκη.
            
         
               2)
            
            
               Η GABO:mi Gesellschaft für Ablauforganisation:milliarium mbH & Co. KG και η Επιτροπή φέρουν τα δικαστικά τους έξοδα.
            
         
      (1)  EE C 27 της 25.1.2016.